Tijekom utorka u Slavonskom Brodu Policija privela 21 nogometnog suca i sportskog aktivistu

U poslijepodnevnim satima dio njih je odvezen u Osijek na daljnje ispitivanje zbog sumnje u davanje i/ili primanje mita i namještanje rezultata na nogometnim utakmicama.

SLAVONSKI BROD - U utorak, cijeli dan, glavna kuloarska tema u Slavonskom Brodu je navodno uhićenje više nogometnih sudaca. Budući da niti jedna institucija ne želi očitovati se službeno, odlučili smo objaviti informaciju do koje je SBplus došao iz svojih, pouzdanih ali neslužbenih, izvora.

Zaista, u ranim jutarnjim satima, na zahtjev PN USKOK-a, u prostorije PU brodsko-posavske privedena je 21 osoba. Svi privedeni povezani su sa županijskim nogometnim savezom, a radi se o klupskim sportskim djelatnicima i nogometnim sucima.

U poslijepodnevnim satima dio njih je odvezen u Osijek na daljnje ispitivanje zbog sumnje u davanje i/ili primanje mita i namještanja rezultata na nogometnim utakmicama.

Mada nam je više izvora potvrdilo imena privedenih, zasad, nećemo ih objaviti jer informacija nije službena.

U vezi s događajem, navodno, policija će sutra izdati službeno priopćenje.